развеселяващи истории за Милионери
Един беден младеж бил влюбен в дъщерята на мултимилионер. След дълги колебания и притеснения, той отишъл да поиска ръката на своята избраница. Майката на момичето попитала:
- Каква заплата получавате?
Оня отговорил:
- А, бе, работя за минималната. Но ако е рекъл Господ - един ден ще получавам десет хиляди лева на месец!
Въпросите продължили:
- А в какво жилище живеете?
- В таванска стая под наем. Но ако е рекъл Господ, един ден ще притежавам собствен мезонет!
Кандидат-тъщата се поинтересувала:
- А каква кола карате?
- А, движа се с градския транспорт! Но ако е рекъл Господ, един ден ще карам луксозен джип!
Майката на момичето въздъхнала:
- Ама, вижте сега, моето момче... Много сте ми симпатичен... Обаче какво излиза? Вие - в живота изобщо не сте се устроили! Как мислите да гледате семейство?
Тогава, милионерът се обадил:
- Е, хайде, хайде! Не му намирай кусури! Много си е свестно момчето! Не виждаш ли, че направо за Господ ме има?